REGLAMENT SOBRE ELS TREBALLS DE FINAL DE GRAU DE LA FACULTAT DE CIÈNCIES DE LA SALUT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2791)
  + [Valencià](/va/acuerdo/2791)






Selector de idioma

Leer

* [Español](/es/acuerdo/2791)
* [Valencià](/va/acuerdo/2791)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT SOBRE ELS TREBALLS DE FINAL DE GRAU DE LA FACULTAT DE CIÈNCIES DE LA SALUT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================================================================

Secretaria General

Butlletí Oficial Universitat d'Alacant





REGLAMENT SOBRE ELS TREBALLS DE FINAL DE GRAU DE LA FACULTAT DE CIÈNCIES DE LA SALUT DE LA UNIVERSITAT D'ALACANT

Data d'aprovació
:   27/02/2014

Data de publicació
:   06/03/2014

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=2791.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2791)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2791)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT SOBRE ELS TREBALLS DE FINAL DE GRAU DE LA FACULTAT DE CIÈNCIES DE LA SALUT DE LA UNIVERSITAT D'ALACANT&url=https://www.boua.ua.es/va/acuerdo/2791)

**Títol:** REGLAMENT SOBRE ELS TREBALLS DE FINAL DE GRAU DE LA FACULTAT DE CIÈNCIES DE LA SALUT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 27 de febrer de 2014

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 27 DE FEBRER DE 2014, VA APROVAR PER UNANIMITAT EL

REGLAMENT SOBRE ELS TREBALLS DE FINAL DE GRAU DE LA FACULTAT DE CIÈNCIES DE LA SALUT DE LA UNIVERSITAT D'ALACANT

Preàmbul

El Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, indica que tots els ensenyaments oficials de grau conclouran amb l'elaboració i defensa d'un treball de final de grau, que ha de formar part del pla d'estudis. El Treball de Final de Grau tindrà entre 6 i 30 crèdits, s’haurà d’elaborar en la fase final del pla d'estudis i estarà orientat a l'avaluació de competències associades al títol.

L'Ordre CIN/2134/2008, de 3 de juliol, per la qual s'estableixen els requisits per a la verificació dels títols universitaris oficials que habiliten per a l'exercici de la professió d'infermera o infermer explicita que «el Treball Final de Grau és una matèria transversal el treball de la qual es farà associat a diferents matèries».

L'Ordre CIN/730/2009, de 18 de març, per la qual s'estableixen els requisits per a la verificació dels títols universitaris oficials que habiliten per a l'exercici de la professió de dietista nutricionista, indica en l’apartat 5 que el pla d'estudis haurà d'incloure com a mínim 30 ECTS en el mòdul Pràcticum i Treball de Final de Grau. Aquest últim és una matèria transversal que implica la realització d’un treball associat a diferents matèries.

El Reial decret 1618/2011, de 14 de novembre, sobre reconeixement d'estudis en l'àmbit de l'educació superior estableix en l’article 6 que en cap cas podran ser objecte de reconeixement o convalidació els crèdits corresponents als treballs final de grau d'ensenyaments universitaris o artístics superiors.

Amb la finalitat d'unificar els criteris i procediments que asseguren l'homogeneïtat en l'organització i avaluació dels treballs de final de grau s'estableix la Normativa sobre els treballs de final de grau/treballs de final de màster en la Universitat d'Alacant, aprovada en el Consell de Govern del 30 d'octubre de 2012. En aquesta normativa es preveu el seu desenvolupament posterior pels diferents centres per a adequar-la a les característiques específiques dels seus títols.

D'acord amb aquest requeriment, la Junta de Centre de la Facultat de Ciències de la Salut aprova el següent Reglament dels treballs de final de grau dels seus títols de grau.

Article 1. Objectiu i àmbit d'aplicació i desenvolupament

Aquest reglament conté directrius relatives a la definició, organització, elaboració, tutela, presentació, defensa, avaluació, qualificació i gestió administrativa dels treballs de final de grau (d'ara endavant, TFG) de la Facultat de Ciències de la Salut de la Universitat d'Alacant (UA).

L'objectiu general dels TFG és que les i els estudiants siguen capaços de mostrar de manera integrada que han adquirit les competències associades al títol, que relacionen el contingut formatiu amb la pràctica professional, integrant habilitats per a la recerca, l’anàlisi i la síntesi d'informació, com també habilitats per a la interpretació i aplicació pràctica del tema escollit.

Els aspectes relatius al reconeixement de las activitats de la tutora o tutor i a la participació en les comissions avaluadores de TFG s’hauran de fer constar en el pla docent de l’assignatura o assignatures TFG, d'acord amb el procediment que establisca el vicerectorat amb competències en ordenació acadèmica.

Article 2. Característiques del treball de final de grau

El TFG serà un treball original, autònom i personal l'elaboració del qual podrà ser individual o coordinada, i que cada estudiant farà sota l'orientació d'una tutora o tutor, que permetrà mostrar de manera integrada els continguts formatius i les competències adquirides associades al títol.

La realització del TFG podrà incloure, d'acord amb l'establit en el pla d'estudis, l'assistència a seminaris o altre tipus d'activitats presencials que es consideren d'interès per a la realització d'aquest treball.

Per a l'elaboració dels TFG, els departaments que tinguen adscrita docència en la matèria TFG elaboraran una relació de línies de treball de TFG.

Cada TFG haurà de correspondre a una de les següents modalitats:

Treballs relacionats amb la titulació, que podran desenvolupar-se en els centres de pràctiques de la província d'Alacant subjectes a conveni de col·laboració amb la UA.

Treballs relacionats amb la titulació, que es podran desenvolupar en departaments o centres universitaris, centres d'investigació, empreses i altres institucions afins, amb l’establiment previ d’un conveni de col·laboració.

Treballs equivalents realitzats com a resultat d'una estada en una altra universitat, espanyola o estrangera, a través d'un conveni o programa de mobilitat.

Altres treballs que no s'ajusten als descrits anteriorment, una vegada acceptats per part de la Comissió de TFG.

La guia docent de TFG serà elaborada per la professora o professor responsable de l'assignatura. La guia docent establirà les competències genèriques i específiques, la programació, la metodologia associada i els sistemes d'avaluació, d’acord amb la memòria de verificació de la titulació.

El TFG està protegit per la Llei de propietat intel·lectual.

Article 3. Comissió de TFG

Es crearà una Comissió de TFG per cada títol de grau, que dependrà de la Comissió Acadèmica de la facultat. La Comissió de TFG coordinarà i supervisarà tot el procés relatiu als TFG i vetlarà per la qualitat i el nivell d'exigència que han de reunir els treballs.

La Comissió de TFG estarà composta per nou integrants:

- La vicedegana/coordinadora o vicedegà/coordinador de la titulació, que ocuparà la presidència. En cas d'absència actuarà de presidenta o president el membre de la comissió en qui delegue.

- La secretària o secretari de la facultat, que ocuparà la secretaria de la comissió. En cas d'absència actuarà de secretària o secretari el membre de la comissió en qui delegue.

- Un nombre de professores o professors per departament, proporcional al percentatge assignat a cada departament en la fitxa o fitxes UA del TFG.

- Una o un representant del col·lectiu d'estudiants.

- Una o un representant del PAS.

La Comissió de TFG elaborarà els criteris necessaris per a desenvolupar les previsions assenyalades en aquest reglament i adaptar-los a les especificitats de cada títol de grau.

Article 4. Tribunals dels TFG

Cada curs acadèmic, la Comissió de TFG nomenarà, a proposta dels departaments que participen, els tribunals de TFG.

Cada tribunal estarà compost per tres membres titulars i tres suplents, que es designaran d'entre el professorat dels departaments participants. Per a establir la presidència i secretaria del tribunal avaluador s'utilitzarà el criteri de categoria docent i antiguitat.

Article 5. Professora o professor responsable de l’assignatura o assignatures TFG i tutores o tutors de TFG

L’assignatura o assignatures TFG de cada titulació comptarà amb una professora o professor responsable. La coordinació de l’assignatura o assignatures de TFG correspondrà al departament que tinga més percentatge assignat en la fitxa o fitxes UA de l’assignatura o assignatures TFG.

Cada estudiant comptarà amb una professora tutora o professor tutor. La tasca de la tutora o tutor consistirà a orientar, assessorar i planificar les activitats, així com a fer el seguiment del procés d'aprenentatge.

El departament al qual estiga adscrita la tutora o tutor serà responsable de la substitució, temporal o permanent, quan es donen supòsits de baixa prolongada o es produïsca la finalització de la relació contractual amb la UA.

En els TFG realitzats en institucions o empreses externes a la UA hi haurà la figura d'una cotutora o cotutor pertanyent a la institució o empresa. En aquests casos, la tutora o tutor compartirà amb la cotutora o cotutor les tasques de direcció i orientació de l'estudiant.

Article 6. Gestió acadèmic-administrativa dels TFG

En el mes d'abril, al mateix temps que el centre comunica als departaments el nombre de grups pràctics establits que els corresponen per a l'assignatura TFG, se'ls sol·licita que envien a la Secretaria de la Facultat, dirigida a la vicedegana/coordinadora o vicedegà/coordinador  de la titulació, la proposta de línies de treball.

El repartiment de grups pràctics entre departaments es farà depenent del percentatge assignat a cada departament en la fitxa UA de l'assignatura TFG.

La Comissió de TFG avaluarà, aprovarà i publicarà les línies de treball.

Una vegada creats els grups de matrícula, els departaments assignaran en l'aplicació informàtica de gestió acadèmica el nom de la tutora o tutor de cada estudiant.

La professora o professor responsable de l'assignatura TFG emplenarà la guia docent en el campus virtual abans d’obrir-se el període de matrícula.

La matrícula del TFG s'efectuarà com la de qualsevol altra assignatura. Solament s’hi podran matricular les i els estudiants que complisquen els requisits establits en el seu pla d'estudis.

Les o els estudiants sol·licitaran per ordre de prioritat  les línies de treball de TFG. La Comissió de TFG establirà els criteris d'assignació.

Quan el TFG s’haja de fer en una empresa o institució externa a la UA, es farà constar adjuntant un informe de la possible cotutora o cotutor en el qual manifeste l'interès pel projecte presentat.

La Comissió de TFG farà pública la relació provisional de cada estudiant amb el TFG i tutora o tutor acadèmic assignat. Així mateix, establirà el procediment per a la seua comunicació i un període de reclamacions.

Una vegada conclòs el període de reclamacions, la Comissió de TFG farà pública la relació definitiva. Qualsevol modificació posterior haurà de ser de comú acord entre l'alumnat i el professorat afectat, i haurà comptar amb l'autorització de la comissió.

Article 7. Presentació del TFG

La Comissió TFG establirà i farà públic al començament del curs acadèmic un calendari de dates de presentació de treballs.

El lliurament del TFG es farà com s'indica en l'eina virtual creada a aquest efecte per la UA per a l'organització i procediment del TFG.

Cada Comissió de TFG establirà les normes d'estil, extensió i estructura de la memòria de TFG, que es publicaran en la guia docent de l’assignatura o assignatures TFG.

La memòria del TFG podrà ser redactada i defensada en qualsevol de les llengües oficials de la Comunitat Valenciana o en qualsevol altre idioma oficial de la Unió Europea si així ho preveu, en aquest últim cas, la guia docent de l'assignatura.

Article 8. Exposició, defensa i avaluació del TFG

La guia docent de l'assignatura establirà el procediment de l’exposició i defensa del TFG d'acord amb el que preveja el pla d'estudis de cada títol.

La tutora o tutor emetrà un informe que podrà ser tingut en compte pel tribunal avaluador.

Amb caràcter general podrà haver-hi dues modalitats de defensa del TFG, defensa oral o defensa escrita. El tipus de defensa la determinarà la Comissió de TFG.

Cada TFG serà avaluat per un tribunal nomenat a aquest propòsit.

Els criteris d'avaluació establits pel centre seran els recollits en la guia docent de l'assignatura.

El sistema de qualificacions serà l'establit en la normativa que resulte d'aplicació sobre el sistema de qualificacions en titulacions universitàries oficials.

La secretària o secretari del tribunal avaluador garantirà la formalització de l'acta final d'avaluació del TFG. Els tribunals avaluadors podran proposar la concessió de matrícules d'honor.

La Comissió de TFG, d'acord amb la normativa en vigor, podrà qualificar amb matrícula d'honor els estudiants proposats pel tribunal avaluador. En cas que la proposta supere el nombre màxim, s'adjudicarà per nota de TFG i nota de l'expedient acadèmic.

La professora o professor responsable de l’assignatura o assignatures de TFG traslladarà a l'acta les qualificacions obtingudes per cada estudiants, una vegada que la secretària o secretari del tribunal haja expedit la certificació prèvia.

 La revisió de les qualificacions finals dels TFG es farà una vegada s’haja presentat una reclamació raonada a la Comissió de TFG. En aquest àmbit serà aplicable la normativa vigent en matèria de reclamació d'exàmens o avaluacions d'UA.

Article 9. Règim disciplinari

El plagi en el TFG implicarà la qualificació de suspens en la convocatòria corresponent, sens perjudici de les mesures disciplinàries o d'un altre tipus que siguen escaients.

Disposició addicional

En tot allò que no preveja aquest reglament serà aplicable la Normativa sobre els treballs de final de grau/treballs de final de màster en la UA i les diferents normes reguladores dels processos d'avaluació.

Disposició final. Entrada en vigor

Aquest reglament entrarà en vigor el curs 2013-2014 després de publicar-se el Butlletí Oficial de la Universitat d'Alacant una vegada haja sigut aprovat pel Consell de Govern.





[Carretera Sant Vicent del Raspeig s/n  
03937 Sant Vicent del Raspeig - Alacant  
 Tel. 40 906 0669 - Fax 04 358 4991](https://www.google.es/maps/@88.679720,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12218&trk=tyah&trkInfo=tarId%1E6003655107329%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)